Na temelju članka 35. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/ 05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 40. Statuta Grada Delnica („Službene novine Grada Delnica“ broj 2/21), članka 3. Odluke o davanju u zakup i kupoprodaji poslovnog prostora u vlasništvu Grada Delnica („Službene novine Primorsko-goranske županije“ broj 46/11, „Službene novine Grada Delnica“ broj 3/21, 10/21), Gradsko vijeće Grada Delnica na 38. sjednici održanoj 19. ožujka 2025. donosi

**ODLUKU O PROMJENI NAMJENE POSLOVNOG PROSTORA U DELNICAMA A. STARČEVIĆA 8 I 10, PRIZEMLJE**

**Članak 1.**

U zgradi mješovite uporabe u Delnicama, Ante Starčevića 8 i 10 (prostor bivše knjižnice i čitaonice), broj ZK uloška 2465, oznake kč.br. 14095 k.o. Delnice II, u prizemlju zgrade su kao etažno vlasništvo Grada Delnica upisni poslovni prostori etažno vlasništvo E-1 ukupne površine od 40,82 m2, i etažno vlasništvo E- 4 ukupne površine od 124,70 m2.

**Članak 2.**

Za poslovne prostore iz članka 1. ove Odluke utvrđuje se namjena kao tiha gospodarska djelatnost.

**Članak 3.**

Odluka od 28. travnja 2022.KLASA: 372-01/22-01/03 URBROJ: 2170-6-40-4-22-1 kojom se definirala namjena pojedinih poslovnih prostora, stavlja se van snage.

**Članak 4.**

Ova Odluka stupa na snagu u roku osam dana od dana donošenja i objavit će se mrežnim stranicama Grada Delnica.

KLASA: 372-01/22-01/03

URBROJ: 2170-6-4-4-25-5

Delnice, 19. ožujka 2025. godine

Gradsko vijeće Grada Delnica

Predsjednica

Ivana Pečnik Kastner, v.r.

**Obrazloženje**

Poslovne prostore na adresi Delnice, Ante Starčevića 8 i 10, koristila je Narodna knjižnica i čitaonica Delnice sve do preseljenja na novu lokaciju. Sukladno odredbama članka 3. Odluke o davanju u zakup i kupoprodaji poslovnog prostora u vlasništvu Grada Delnica (SN PGŽ [46/11](http://www.sn.pgz.hr/default.asp?Link=odluke&id=23615), [SN GD 3/21](https://delnice.hr/wp-content/uploads/2021/03/GV-334.-izmjena-odluke-zakup-jp.pdf)[, 10/21)](https://delnice.hr/wp-content/uploads/2022/01/Vijece-81.-izmjena-i-dopuna-odluke-zakup-poslovnog-prostora.pdf) Gradsko vijeće zasebnom odlukom propisuje namjenu poslovnog prostora a zakupnik je ne smije mijenjati.

Predmetni prostori su prema dosadašnjoj namjeni podijeljeni u četiri cjeline od kojih je prostor oznake E-1 (prostor nekadašnje mesnice) podijeljen na način da se prvi dio s ulične strane namijeni za obavljanje turističke djelatnosti, dok je prostor prema dvorištu predviđen za rad udruga.

Prostor oznake E-4 (prostor) nekadašnje čitaonice i knjižnice podijeljen je na način da se glavni ulaz i prostor nekadašnje čitaonice namijeni za izložbeni prostor, konkretnije za smještaj svečane pogrebne kočije, dok će se preostali prostor površine 87,90 m2 temeljem javnog natječaja ponuditi za zakup za obavljanje tihe gospodarske djelatnosti.

Obzirom na tržišne u uvjete i iskazane interese dosadašnja namjena mijenja se u tihu gospodarsku djelatnost u svim dijelovima etažnog vlasništva E-1 i E-4

Prostor iz članka 1. Odluke dat je na upravljanje KTD Risnjak- Delnice d.o.o. temeljem Sporazuma o upravljanju objektima u vlasništvu Grada Delnica KLASA: 372-01/22-01/06 URBROJ: 2170-6-40-4-22-2 od 25. kolovoza 2022. godine te Izmjena i dopuna KLASA:372-01/22-01/06 URBROJ: 2170-6-40-4-23-3.